KINNITATUD

RMK riigihangete osakonna

juhataja käskkirjaga 1-47.2692/1.

## 1. Hanke nimetus ja viitenumber

* 1. Hanke nimetus: Unipiha ja Kodijärve maaparandussüsteemide rekonstrueerimine
  2. Viitenumber: 258297
  3. Klassifikatsioon: maaparandustööd 45112320-4; teetööd 45233140-2
  4. Hankemenetluse liik: avatud hankemenetlus

## 2. Hanke läbiviija

RMK riigihangete osakond

* 1. ***3. Hankedokumendid, info pakkumuste esitamise ja avamise kohta***

**3.1. hankedokumendid, tehniline info**

Hange viiakse läbi riigihangete keskkonnas (edaspidi eRHR). Hankes osalemiseks, teavituste saamiseks ja küsimuste esitamiseks läbi eRHRi peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks eRHR kaudu. Pärast teate avaldamist või dokumendi lisamist saadab eRHRi süsteem automaatteavituse registreeritud isikutele. Samuti esitab hankija otsused pakkujatele eRHR süsteemi kaudu, mille lisamise kohta saadab eRHRi süsteem automaatteavituse.

Käesoleva hanke dokumendid võivad sisaldada andmeid selliste kaitstavate loodusobjektide asukohtade kohta, mille avalikustamine (näiteks massiteabevahendites) on keelatud. Hankedokumendi allalaadimisega võtab isik endale kohustuse tagada avalikustamiskeelu järgimine.

### 3.2. pakkumuste esitamine

Pakkumus tuleb esitada elektrooniliselt eRHRi keskkonna kaudu aadressil <https://riigihanked.riik.ee> hanketeates toodud ajaks.

### 3.3. pakkumuste avamine

Pakkumused avatakse hankija poolt eRHRi keskkonnas hanketeates toodud aja saabumise järel.

## 4. Hanke lühikirjeldus

4.1. Hanke eesmärgiks on raamlepingu sõlmimine ühe pakkujaga Unipiha (162,9 ha) maaparandussüsteemi ja Kodijärve maaparandussüsteemi (181 ha) ning Rava tee (0,45 km), Rava põiktee (0,82), Metsaraja tee (0,08 km), Metsaraja harutee (0,75 km) ja Kodijärve-Hendriku tee (0,66 km), Kodijärve tee (0,978 km), Kodijärve mahasõidutee (0,384 km) ja Mahasõidutee PE157 (0,142 km), mis asuvad Tartu maakonnas, Nõo vallas, Luke ja Unipiha külas ning Kambja vallas, Kodijärve külas, Nõo vallas Kääni külas, rekonstrueerimistööde teostamiseks. Täpsem tööde tehniline kirjeldus on esitatud hankedokumendi punktis 6.

4.2. Töö tehniliseks aluseks on **Nurkel Projekt OÜ** poolt koostatud „Unipiha maaparandussüsteemi maaparandusehitiste rekonstrueerimise ja teede rekonstrueerimise ja ehitamise projekt“ ning **Kobras AS** poolt koostatud „Kodijärve TTP-446 maaparandussüsteemi maaparandusehitiste ja teede rekonstrueerimise ja ehitamise projekt“ (Lisa 4 – Projekt) ja asjakohastel juhtudel sellest projektist erinevuste kohta hankedokumentides esitatud täpsustused.

Objektiga on võimalik tutvuda: metsaparandaja Rein Kilgi, tel: 5073440, e-mail: [rein.kilgi@rmk.ee](mailto:rein.kilgi@rmk.ee).

4.3. Töövõtja annab Tellijale valmis Töö lõplikult üle hiljemalt 1.09.2023. Ehitusobjekti dokumentide üleandmiseks ja vastuvõtmiseks ning ehitusobjekti kasutuselevõtu dokumentide vormistamiseks on aega kuni 1.11.2023. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning pakkuja kohustub lepingu allkirjastama koheselt peale hankijalt vastavasisulise ettepaneku saamist.

4.4. Töödele on nõutav teostusgarantii kestvusega 2 aastat arvates kasutuselevõtu akti allkirjastamisest Tellija poolt. Tööde teostamise ajaks on nõutav pangagarantii 10 % hankelepingu sõlmimise aluseks olnud eduka pakkumuse maksumusest või sama summa deponeerimine Tellija pangakontole.

4.5. Hankija ei ole jaotanud hanget osadeks, kuna see ei ole majanduslikult ja töökorralduslikult otstarbekas.

## 5. Hankemenetluse aegne pakkumuse tagatis

5.1. Pakkuja peab esitama RHS § 90 kohase pakkumuse tagatise summas **2000 eurot**, kas:

5.1.1. vastava summa deponeerimisena hankija arvelduskontole EE881010002021370008 SEB pangas (makse selgitus: „Pakkumuse tagatis riigihankes *Unipiha ja Kodijärve maaparandussüsteemide rekonstrueerimine* pakkuja [pakkuja nimi] eest“), panga viitenumber 4000004303, või

5.1.2. võlaõigusseaduse §-le 155 vastava krediidi- või finantseerimisasutuse või kindlustusandja tagasivõtmatu ja tingimusteta garantiina pakkuja poolt hankemenetluse käigus kohustuste täitmata jätmisega tekitatud kahjude täieliku või osalise hüvitamise tagamiseks. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokumendist (garantiikirjast) peab nähtuma, et tagatis antakse Riigimetsa Majandamise Keskusele esitamiseks (võlausaldajaks on Riigimetsa Majandamise Keskus), tagatis on tagasivõtmatu ja tingimusteta ning et garantii andja on kohustatud tegema väljamakse kuni tagatise summa ulatuses Riigimetsa Majandamise Keskuse esimesel nõudel peale seda, kui tagatise esitanud pakkuja võtab oma hankemenetluses esitatud pakkumuse selle jõusoleku tähtaja jooksul tagasi.

5.2. Rahasumma deponeerimisena esitatud tagatise korral esitab pakkuja makse toimumist tõendava dokumendi elektroonilise koopia koos pakkumusega.

5.3. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokument (garantiikiri) peab kas:

5.3.1. olema allkirjastatud digitaalselt ja esitatud koos pakkumusega elektrooniliselt eRHR keskkonna kaudu, või

5.3.2. olema allkirjastatud kirjalikult ning esitatud originaaldokumendina hankijale aadressil RMK riigihangete osakond, Rõõmu tee 7, 50705 TARTU, enne pakkumuste esitamise tähtpäeva saabumist ja elektroonilise koopiana koos pakkumusega eRHR süsteemi kaudu koos kinnitusega, et originaaldokument on hankijale esitatud. Originaaldokument tuleb esitada suletud ümbrikus, mis on tähistatud arusaadavalt. Originaaldokumendi õigeaegse kohalejõudmise riisiko lasub pakkujal.

5.3.3. digitaalselt allkirjastatud garantiikiri peab sisaldama tingimust, mille kohaselt garantii andja aktsepteerib VÕS § 155 lg 4 p 3 kohase garantiist tuleneva kohustuse lõppemise alusena (garantiist tulenevatest õigustest loobumise tahteavaldusena) elektroonilise garantiikirja faili tagastamist selleks garantii andja poolt määratud e-posti aadressile /garantii andja e-postiaadress/, kui sellekohane e-kiri on saadetud hankija töötaja ametialaselt e-posti aadressilt domeeninimega rmk.ee. Digitaalselt allkirjastatud garantiikiri ei tohi sisaldada selle tingimuse kohta garantii andja poolseid täiendusi ega nõuet, et elektroonilise garantiikirja faili tagastamise e-kiri oleks allkirjastatud hankija esindaja poolt.

5.4. Tagatis peab olema antud kehtivusega vähemalt riigihankes pakkumuste jõusoleku tähtaja lõpuni.

5.5. Hankija kohaldab pakkumuse tagatise realiseerimisel ja tagastamisel RHS § 91.

## 6. Hanke tehniline kirjeldus

Unipiha (162,9 ha) maaparandussüsteemi ja Kodijärve maaparandussüsteemi (181 ha) ning Rava tee (0,45 km), Rava põiktee (0,82), Metsaraja tee (0,08 km), Metsaraja harutee (0,75 km) ja Kodijärve-Hendriku tee (0,66 km), Kodijärve tee (0,978 km), Kodijärve mahasõidutee (0,384 km) ja Mahasõidutee PE157 (0,142 km) asuvad Tartu maakonnas, Nõo vallas, Luke ja Unipiha külas ning Kambja vallas, Kodijärve külas, Nõo vallas Kääni külas. Unipiha maaparandussüsteem asub RMK maadel katastriüksustel: 52801:011:0388 ja 52801:011:0389 ning eramaade katastriüksustel: 52801:011:0192; 52801:001:0820; 52801:001:0325; 28203:004:0260; 52801:011:0130; 52801:011:0017; 52801:011:0142; 52801:011:0079; 28203:004:0069 ja 52801:011:0047. Juurdepääs objektile on riigi kõrvalmaanteelt nr 22184 nimega Pangodi-Luke mõis ja Männila tee nr 5280518 (metsatee) kaudu.

Kodijärve maaparandussüsteem asub RMK katastriüksustel: 28201:001:0254; 28201:008:0188; 28201:008:0535; 52801:001:0811. Juurdepääs objektile on Tatra-Otepää-Sangaste (4574191) tugimaantee, Rundsu-Kääni tee (5280011) ja Laguja Kääni tee (5280007) kaudu.

Vajalikud raietööd on RMK poolt lepingu sõlmimise ajaks enamuses osas tehtud. RMK raie järgselt võib olla jäänud objektidele üksikuid raiumata ja kokkuvedamata puid, mis vajavad täiendavat raiet. Raie käigus tuleb teha raiutavatest puudest etteantud sortimenti, see kokku vedada ja ladustada etteantud kohta. Tasustatakse raie tööd hankes küsitud ühikuhindades kokkuveetud ja ladustatud materjali mahu järgi. Raiutud metsamaterjali ei või jätta kokkuvedamata metsa, see tuleb kokkuvedada ja ladustada etteantud kohta. Lisaks on jäänud raiutud trassidel peenikest võsa, mis vajab samuti enne kaevet likvideerimist. Trassidele jääv peenike võsa likvideeritakse kaeve käigus või rajutakse eraldi, see tegevus kuulub kraavide kaevamise juurde ja eraldi ei tasustata. Vajadusel veetakse raiutud võsa kokku teeäärsetesse vaheladudesse ja see tasustatakse vastavalt pakkumises toodud raie ja kokkuveo hinnale. Ristsaare maaparandussüsteemil on tehtud raie varasematest perioodidest, mille tulemusel on sinna kasvanud kõrgem võsa mis vajab enne kaevet freesimist või raiet. Rajutud ja kokkuveetud materjali eest tasutakse hankes küsitud ühikuhindades.

Edasi tuleb teostada kändude juurimine 7,04 ha ja 17,2 ha). Kännud juuritakse kogu trasside ulatuses sealt, kus kasvab tihe võsa ja peenmets ning mets. Võsaga kaetud aladel töödeldakse kraavi nõlva võimalusel freesimise teel. Kraavide nõlvadel tuleb kännud tasandada freesimise teel seal, kus sette eemaldamisel ei ole vajalik nõlvade korrigeerimiseks teostada kaevet, seda liivapinnastes olevatel kraavidel. Kändude freesimise puhul ei tohi kändude kõrgus olla üle 10cm. Juuritud kännud ja väljatulnud kivid tuleb paigutada trassi äärde nii, et ei tekiks katkematut valli, vahe tuleb jätta iga 25m tagant. Sette võib paigutada ka olemasoleva mulde taha, kuid see peab jääma sellest madalamale. Kraavitrasside mulded tuleb tasandada siledaks, liiklust võimaldavaks muldeks. Kivide, kändude ja puidu asetamine kraavide mulletesse on keelatud. Kraavitrasside mulded tuleb tasandada siledaks, liiklust võimaldavaks muldeks. Muldel kolme meetrise latiga mõõtes ei tohi lati alla jääda vahet (pilu) mis on üle 10sm. Samuti ei või tasandamise järgselt jääda kraavi nõlva ja mulde vahele loodusliku astangut. Tasandatud mulle tuleb viia ühtlaselt kokku kraavi mulde poolse nõlvaga (see on oluline hilisema eraldi buldooseriga mullete tasandamise korral). Kraavi teepoolsed perved peavad olema töödeldud tasemel, mis võimaldab mehhaniseeritud hooldust.

Unipiha maaparandussüsteemi kraavide vooluvees liikuva sette kinni püüdmiseks rajatakse 3 settebasseini: Settebasseinid ehitatakse kogujakraavidele SB1 - Kr nr 200 suudmest 82 m ülesvoolu; SB2 - Kr nr 300 suudmest 457 m ülesvoolu ja SB3 - Kr 502 ülesvoolu 45 m. Kõik settebasseinid kaevata RMK maale ja väljakaevatav pinnas planeerida samuti RMK maale. Ehitustööde ajal on ette nähtud settebasseinide puhastamine settest vähemalt 2 korda. Settebasseinide puhastamine ehituse kui ka ekspluatatsiooni käigus tuleb läbi viia vegetatsiooniperioodil, minimaalse vooluhulga ajal, vältides sellega väljatõstetava sette kandumist tööde teostamise ajal allavoolu. Settest puhastamise käigus peaks ekspluatatsioonil vältima nõlvade töötlemist.

Enne kraavide setetest puhastamist tuleb lammutada koprapaisud 2tk kraavil 300. Likvideeritud koprapaisu materjali peab paigaldama veejuhtme servast vähemalt 5 m kaugusele juhul, kui materjal ei sega maa kasutamist või ära vedama. Koprapaisude lammutamise ja kaevetööde vahele peaks jääma piisavalt pikk periood, mille käigus leondunud pinnas saaks vabaneda liigsest veest ja saavutada stabiilsuse.

Kodijärve maaparandussüsteemi kraavide vooluvees liikuva sette kinni püüdmiseks rajatakse rajada 1 settebassein kraavile 302 ning puhastada settebasseini kraavil 101. Settebasseinid on ette nähtud rajada vastavalt "Maaparandusrajatiste tüüpjoonised" (Tallinn 2019) kujundskeemile SB-0 ning settebasseinide põhjad rajatakse 1,0 m kraavi põhjast sügavamale.

Kõik settebasseinid kaevata RMK maale ja väljakaevatav pinnas planeerida samuti RMK maale. Ehitustööde ajal on ette nähtud settebasseinide puhastamine settest vähemalt 2 korda. Settebasseinide puhastamine ehituse kui ka ekspluatatsiooni käigus tuleb läbi viia vegetatsiooniperioodil, minimaalse vooluhulga ajal, vältides sellega väljatõstetava sette kandumist tööde teostamise ajal allavoolu. Settest puhastamise käigus peaks ekspluatatsioonil vältima nõlvade töötlemist.

Enne kraavide setetest puhastamist tuleb lammutada 8 koprapaisu kraavidel (101, 115 ja 118). Likvideeritud koprapaisu materjali peab paigaldama veejuhtme servast vähemalt 5 m kaugusele juhul, kui materjal ei sega maa kasutamist või ära vedama. Koprapaisude lammutamise ja kaevetööde vahele peaks jääma piisavalt pikk periood, mille käigus leondunud pinnas saaks vabaneda liigsest veest ja saavutada stabiilsuse.

Unipiha kuivendussüsteemide rekonstrueerimisel taastatakse kraavivõrk endisel kujul st. taastatakse kraavide ja eesvoolude esialgne sügavus ja ristlõige. Kraavide keskmised parameetrid on pärast rekonstrueerimist järgmised:

1) nõlvus 1:1,5; (olenevalt reljeefist 1:1,75)

2) rek kraavi põhja laius 0,6 m; (uue kraavi põhja laius 0,4m)

3) sügavus 1,2 m (olenevalt reljeefist 1,4m)

Sete ja pinnas tuleb paigutada kraavi muldesse, laiali ajada ja tasandada. Tööde käigus lõhutud mulded tuleb tasandada.

Objektil teostatakse kaeveid järgnevas mahus:

|  |  |
| --- | --- |
| Veejuhtme liik | Pikkus (m) |
| RK - rekonstrueeritav kuivenduskraav | 3 970 |
| ET - ehitatav teekraav | 1 866 |
| EK - ehitatav kuivenduskraav | 194 |
| EN - ehitatav teenõva | 550 |
| HK - hooldatav kuivenduskraav | 1 284 |
| **KOKKU** | **7 864** |

Kodijärve maaparandussüsteemi kraavide keskmine sügavus on olnud järgmised: nõlvus 1:1,50..1:2,00, põhja laius 0,4..0,6 m ja sügavus 0,5..1,8 m. Sete paigutada kraavi muldesse, laiali ajada ja tasandada. Ekspluatatsiooni käigus lõhutud mulded tuleb tasandada. Ehitatavad kraavid rajatakse põhjalaiusega 0,4m ja nõlvusteguriga 1:1,5. Rekonstrueeritavate teede teenõvade pinnas tõsta teemulde laiendusse. Rekonstrueeritavate teekraavide sete tõsta tee ja teekraavi vahelisele alale, kui sinna ei mahu üle kraavi metsa äärde. Ehitatavtel teedel tõsta teekraavide pinnas teemuldesse. Rekonstrueeritavad kraavid nr 201 ja 202 ning eesvoolu (Illi oja) hooldamine tuleb teostada vähemalt Rundsu-Kääni teeni.

Objektil teostatakse kaeveid järgnevas mahus:

|  |  |
| --- | --- |
| Veejuhtme liik | Pikkus (km) |
| UE - uuendatav eesvool | 0,394 |
| RK - rekonstrueeritav kuivenduskraav | 11,38 |
| RT - rekonstrueeritav teekraav | 0,748 |
| ET - ehitatav teekraav | 1,848 |
| EN - ehitatav nõva | 1,617 |
| EK - ehitatav kuivenduskraav | 0,121 |
| **KOKKU** | **16,108** |

Metsamaa kraavi mullavalli taha kogunev vesi tuleb läbi valli kraavi juhtida 30cm läbimõõdu ja 9m pikkuse plasttoruga Di 300mm SN8 (veeviimar, tüüp VV-300). Veeviimarid on ette nähtud ehitada vastavalt tüüpjoonisele 1.7 (2013.a). Ette on nähtud 7tk ja 36tk veeviimari paigutus, mille täpsemad paigaldamise asukohad täpsustatakse ehituse ajal. Üldjuhul paigutatakse veeviimarid sinna kus on märgata vee kogunemist mulde taha.

Unipiha objektil teostatakse 15 truubi rekonstrueerimine ja 3 uue truubi ehitamine. Kodijärve maaparandussüsteemi objektil teostatakse 42 truubi rekonstrueerimine ja 12 uue truubi ehitamine. Plasttruubid rajatakse läbimõõduga 40 cm kuni 60 cm. Plasttruubitorud peavad vastama ringjäikusele SN8, ISO 9969 ja olema seest siledaseinalised. Uute truupide vähim piki kalle peab olema 1%. Truupide nõutav eluiga peab olema 50a. Truubitorude maksimaalne paigaldusjärgne lubatud deformatsioon on 6%. Truupide paigaldamisel lähtuda maaparandusrajatiste tüüpjoonistest (2013). Truubitorud tuleb paigaldada vähemalt 15 cm liivalusele. Kinni aetav kaevik tuleb toru ümber korralikult 15-30 cm kihtidena tihendada. Truupide ehitamisel minimaalne mineraalse pinnase täitekihi paksus truubitoru peal on 50 cm. Osadele truupidele, mis asuvad teedel, on ette nähtud kruusa (purustatud kruus positsioon nr 6) vedu katte taastamiseks. Truupidele, mis asuvad turbapinnasele, tuleb rajada puitalustele (palkaluste) vastavalt „Maaparandusrajatiste tüüpjoonised“ (Tallinn 2013) tüüpjoonis 3.7 – Unipiha objektil paigaldatakse puitalused truupidele (3 tk) T/3; T/14 ja T/15. Palkide minimaalne läbimõõt peab olema 10 cm, ristipalkide pikkus 1,0 m ning palkide pikkus vastavalt truubi pikkusele.

Kõikidele 40 kuni 50 truupidele on ette nähtud ehitada otsakutele kindlustised mattotsakutena tüüpotsakutega: MAO. Truupide mattotsakud, tüüp MAO, tuleb ehitada vastavalt kogumikule „Maaparandusrajatiste tüüpjoonised“ (Tallinn 2013) joonis 3.1-1 kuni 3.1-2. Otsakute rajamiseks truupidele tuleb kasutada nõlvust 1:1,5. Kolmele truubile 60 rajatakse kiviotsak KOK. Otsakute rajamiseks truupidele tuleb kasutada nõlvust 1:1,5 ning järgida vastavaid tüüpjooniseid väljaandest „Maaparandusrajatiste tüüpjoonised“ (Tallinn 2013). KOK tüüpi otsakute ehitamisel tuleb kivikindlustuse alune kraavi nõlv süvistada, et peale kindlustuse ehitamist kindlustus ja nõlv oleksid ühes tasapinnas. KOK otsakute rajamisel ei kasutata geotekstiili kivide all. Otsakute ja nõlvade kindlustamisel võib kasutada hüdrokülvi, kuid see peab olema teostatud 50 päeva enne ehituse lõpptähtaega ja ehituse üle andes peab otsakul/kindlustusel kasvama ühtlane elujõuline haljastus.

Tähispostid tuleb paigaldada teealustele truupidele 16 tk, vastavalt maaparanduse tüüpjoonistele. Tähispost paigaldada truubi sissevoolu ja väljavoolu kohale sõidutee serva. Tähispostid tuleb paigaldada mulde servast vähemalt 0,35m kaugusele ja sõidutee servast vähemalt 0,75m kaugusele.

Välja kaevatud vanad r/b truubitorud, betoonist otsakud tuleb rekonstrueeritavalt alalt ära vedada ja utiliseerida.

**Rava tee** (0,45 km) algab Pangodi - Luke mõis maanteelt nr 22184 ja lõpeb ristumisel Rava põikteega. Rava tee mahasõidukoht riigimaanteelt on heas korras ja ei vaja rekonstrueerimist. Mahasõidukoha pöörderaadiuse lõpus tuleb rajatav teekatendi paksuse, s.o. 0,4m võrra olemasolev tee ära kaevata, et uus teekatend ja olemasoleva teekatte saaks ühele tasapinnale viia. Olemasoleva kruusatee sõiduosa laius varieerub 2,90 m - 3,0 m ja tee pind on maapinnast 10 cm kõrgem, lõiguti maapinnaga praktiliselt tasa. Tee on rahuldavas seisundis. Kruuskatendi (kohati parandatud killustikuga) keskmine paksus on 10-15 cm. Teemulde kuivendamiseks ja valguva pinnavee äralõikamiseks rajatakse nõvad N1-N4. Teenõvade ja kraavide vee saab juhtida kraavi nr 209.

Nõvade kaevest saadava pinnasega laiendatakse olemasoleva tee mullet. Mulde laius on 6m ja nõlvus 1:1,5. Tee laiendus tuleb viia läbi liini vastas küljele piketist 0+12 kuni 4+09. Tee telge tuleb nihutada maksimaalselt 2,0m võrra olemasolevast tee teljest pk 0+12 kuni 4+09, et nõvade rajamisel elektriliin ette ei jääks. Nõva N1 metsapoolne nõlv tuleb erosiooniohu tõttu kindlustada erosioonitõkke matiga. Muldkeha töödeldakse profiili võimaldamaks teed rekonstrueerida 4,5 m laiuseks kruusateeks. Teel on ette nähtud geotekstiil (Deklareeritud tõmbetugevus MD/CMD ≥20kN, venivus väiksem kui 50% MD/CMD, tööiga 100 aastat) kandva kihi eraldamiseks muldkehast, kandvaks kihiks 30 cm sorteeritud kruusa, positsioon 4 ja kulumiskihiks 10 cm purustatud kruusa, positsioon 6. Antud teele pole ette nähtud sõiduki möödasõidu-, tagasipööramise- ja mahasõidukohtasid.

**Rava põiktee** (0,82 km) algab Rava teelt ja lõpeb kvartalil KM007, eraldusel 24, kuhu tuleb rajada tagasipööramisekoht. Kavandatud teetrass paikneb tasasel maal, kuid kõrgustevahe pk 8+00 ja lõpp-piketi vahel on 10 meetrit ning kraavi põhja on ette nähtud nõlva jalami ja põhja kindlustamine killustikuga. Olemasolevaid kraave kavandatud teetrassil ei paikne ja tuleb rajada uus teemulle. Teekraavide vee saab ära juhtida kraavidesse 205, 207. Kuna teekraavil 502 on suur lang, siis on ette nähtud kraavi põhi kindlustada killustikuga ja voolu rahustuseks tuleb rajada iga 50m tagant aste. Killustikuga kindlustamise tüüp on Kkl, Killustiku fr 60/100 ja killustiku paksus h=15cm. Pk 4+35 juurde tuleb rajada teemulde alla veeviimar.

Kraavide kaevest saadava pinnasega ehitatakse teemulle. Tee mulle koosneb kraavidest välja kaevatud mineraalpinnasest. Mulde keskmine paksus on 0,3 m ja pealt laius 6,0 m. Muldkeha töödeldakse profiili võimaldamaks teed rekonstrueerida 4,5 m laiuseks kruusateeks. Teel on ette nähtud geotekstiil (Deklareeritud tõmbetugevus MD/CMD ≥20kN, venivus väiksem kui 50% MD/CMD, tööiga 100 aastat) kandva kihi eraldamiseks muldkehast, kandvaks kihiks 30 cm sorteeritud kruusa, positsioon 4 ja kulumiskihiks 10 cm purustatud kruusa, positsioon 6.

Tee ehitamise käigus rajatakse uued mahasõidukohad (6tk). Tee lõpus vastastiku paiknevad mahasõidukohad M2 ja M3 on ühtlasi sõidukite tagasipööramise kohaks. Mahasõidukohtade katendikonstruktsioon on sama teega, va mahasõitude M3 katendid rajatakse ainult sorteeritud kruusast, positsioon 4.

**Metsaraja tee** (0,08 km) algab Pangodi - Luke mõis maanteelt nr 22184 ja lõpeb ristumisel Metsaraja haruteega. Metsaraja tee mahasõidukoht riigimaanteelt on heas korras ja ei vaja rekonstrueerimist. Mahasõidukoha pöörderaadiuse lõpus tuleb teekatendi paksuse, s.o. 0,4m võrra olemasolev tee ära kaevata, et uus teekatend ja olemasoleva tee saaks ühele tasapinnale viia. Olemasoleva kruusatee sõiduosa laius varieerub 2,7m–2,9 m ja tee pind on maapinnast 10 cm kõrgem, lõiguti maapinnaga praktiliselt tasa. Tee on rahuldavas seisundis. Kruuskatendi (kohati parandatud killustikuga) keskmine paksus 10-15 cm. Vajalik on kaevata teele nõva, N5.

Muldkeha töödeldakse profiili võimaldamaks teed rekonstrueerida 4,5 m laiuseks kruusateeks. Teel on ette nähtud geotekstiil (Deklareeritud tõmbetugevus MD/CMD ≥20kN, venivus väiksem kui 50% MD/CMD, tööiga 100 aastat) kandva kihi eraldamiseks muldkehast, kandvaks kihiks 30 cm sorteeritud kruusa, positsioon 4 ja kulumiskihiks 10 cm purustatud kruusa, positsioon 6. Antud teele pole ette nähtud sõiduki möödasõidu-, tagasipööramise-, ja mahasõidukohtasid.

**Metsaraja harutee** (0,75km) algab Metsaraja teelt ja lõpeb kvartalil KM005, eraldusel 1. Olemasolevaid kraave kavandatud teetrassil ei paikne ja tuleb rajada uus teemulle. Uute teekraavide veed on võimalik ära juhtida pk 4+15 ja 5+60 paiknevatesse looduslikkesse lodudesse. Kraavi nr 409 vee saab juhtida looduslikku ilmega väiksesse ojja, mis kaob lodualasse ära. Samuti on võimalik kraavi 406 vesi juhtida looduslikku lodusse.

Teekraavidel 401, 402, 404, 405, 407 ja 409 on suur lang, siis on ette nähtud kraavi põhi kindlustada killustikuga ja voolu rahustuseks tuleb rajada iga 50m tagant aste. Killustikuga kindlustamise tüüp on Kkl, Killustiku fr 60/100 ja killustiku paksus h=15cm.

Kraavide kaevest saadava pinnasega ehitatakse teemulle paksusega 0,3 m ja pealt laius 6,0 m. Muldkeha töödeldakse profiili võimaldamaks teed rekonstrueerida 4,5 m laiuseks kruusateeks. Teel on ette nähtud geotekstiil (Deklareeritud tõmbetugevus MD/CMD ≥20kN, venivus väiksem kui 50% MD/CMD, tööiga 100 aastat) kandva kihi eraldamiseks muldkehast, kandvaks kihiks 30 cm sorteeritud kruusa, positsioon 4 ja kulumiskihiks 10 cm purustatud kruusa, positsioon 6.

Tee ehitamise käigus rajatakse uued mahasõidukohad (5tk). Tee lõpus paiknevad mahasõidukohad M2 ja M3 on ühtlasi sõidukite tagasipööramise kohaks. Mahasõitude M2 katendikonstruktsioon on teega sama, va mahasõitude M3 katendid, mis rajatakse ainult sorteeritud kruusast, positsioon 4.

**Kodijärve-Hendriku tee** (0,660 km), mis algab kruuskattega Rundsu-Kääni teelt (km 4,36, tee nr 5280011). Tee rajatakse terves ulatuses RMK maale. Nõvade kaevamisel tekkiv pinnas tuleb planeerida laiali nõvade tagusele alale. Rekonstrueeritava lõigu lõpus tuleb tee ühendada sujuvalt olemasoleva teega, mis ei kuulu rekonstrueerimisele. Tee tuleb ühendada ka rajatavate teedega Kodijärve mahasõidu tee ja Mahasõidutee PE157 selleks tuleb rajada nelikristmik. Maapinna reljeef on muutlik. Teemulde kuivendamiseks rajatavad veejuhtmed suunatakse osaliselt metsa alla ja -rekonstrueeritavasse kraavi 101. Truubiga (T401) juhitakse nõvaga kokku kogutud veed tee alt läbi metsa alla. Truubist T401 edasi metsa alla tuleb kaevata nõva 10 m pikkuselt (4001), et vee vool metsa alla poleks takistatud. Kodijärve-Hendriku tee rajatakse pealt laiusega 4,0 m (nõlvus 1:1,5) ning katendikonstruktsioon on järgmine (ülevalt alla):

* Purustatud kruus, fr 0…32 mm (Pos 6), h=0,10 m;
* Sorteeritud kruus, fr 0…63 mm (Pos 4), h=0,20 m;
* Geotekstiil (Deklareeritud tõmbetugevus MD/CMD ≥20 kN/m, 5,0 m lai);
* olemasolev teemulle.

Tee rajatised on ette nähtud rajada vastavalt Põllumajandusameti trükisele “Maaparandusrajatiste tüüpjoonised” (Tallinn 2019). Tagasipööramisekoha TP-T\* katendikonstruktsiooni kihid rajatakse analoogselt ehitatava teekatendi konstruktsioonile. M3 (3tk) mahasõidukohtade katte konstruktsioon on ühekihiline sorteeritud kruusast H=20sm.

**Kodijärve tee** (0,978 km) algab kruusakattega Laguja-Kääni teelt (km 2,96, tee nr 5280007) ning lõpeb Elva metskond 202 (52801:001:0811) erimi 21 kirdenurgas. Tee rajatakse terves pikkuses RMK maale olemasoleva kraavimulde asukohta ning osaliselt olemasolevale pinnasteele. Tee algusosa tuleb rajada vanale põllule ning edasi kulgeb rajatav tee mööda kraavi nr 505, 505A ja 506 mullet. Kohalik pinnas planeeritava teetrassi asukohas on valdavalt huumus ja liivsavi. Kohalikku pinnast kasutatakse teemulde rajamiseks. Tee algusesse tuleb rajada T-kujuline ristumiskoht (R-T). Ligipääsuks kvartalisihtidele ja metsa rajatakse teele M2 (1tk) ja M3 (5tk) tüüpi mahasõidud. Tee keskosas eraldisele 22 tuleb rajada M2 mahasõidukoht olemasolevale pinnasteele. Osaliselt eraldisele 7 ja osaliselt eraldisele 16 tuleb rajada mahasõit M3 olemasolevale pinnasteele. Tee lõppu rajatakse tagasipööramisekoht TP-T\*. Tee kurvid on rajatakse raadiusega 20 m. Sellest tulenevalt tuleb kurve siseküljest laiendada 2,5 m võrra. Teemuldelt liigvee ära juhtimiseks rajatakse teekraavid ning olemasoleva kraavi rekonstrueerimitakse. Kraavidega kogutakse vesi kokku ja juhitakse eesvoolu, milleks on Laguja oja. Kraavi 505 sete tuleb kraavi kõrvale laiali ajada, maksimaalselt 0,5 m paksuse kihina. Materjali tee ehituseks sobilikku materjali võib paigaldada ka rajatava tee muldesse.

Kodijärve tee katendi pealt laiuseks on 4,5 m (nõlvus 1:1,5) ning katendikonstruktsioon on järgmine (ülevalt alla):

* Purustatud kruus, fr 0…32 mm (Pos 6), h=0,10 m;
* Sorteeritud kruus, fr 0…63 mm (Pos 4), h=0,20 m;
* Geotekstiil (Deklareeritud tõmbetugevus MD/CMD ≥20 kN/m, 5,0 m lai);
* Olemasolevst pinnasest teemulle, h=0,30 m.

Tee rajatised on ette nähtud rajada vastavalt Põllumajandusameti trükisele “Maaparandusrajatiste tüüpjoonised” (Tallinn 2019). Teerajatiste R-T ja TP-T\* katendikonstruktsiooni kihid rajatakse analoogselt ehitatava teekatendi konstruktsioonile. M2 ja M3 mahasõidukohtade katte konstruktsioon on ühekihiline sorteeritud kruusast H=20sm.

Teelõigus, mis kulgeb läbi turbapinnase ei ole ehitatavat teemullet. Uue kraavi kaevamisest tulev pinnas tuleb paigaldada tee muldesse, kuid seda pikiprofiilil ei näidata, sest ekspluatatsiooni käigus see surutakse suuremas osas kokku.

**Kodijärve mahasõidutee** (0,384 km) algab kruusakattega Kodijärve-Hendriku teelt (km 1,48 tee 2820161) ning tuleb rajada kvartalite PE156 ja PE157 piirile. Tee tuleb rajada kuni eraldisteni 15 ja 29, kuhu tuleb rajada tagasipööramise koht. Tee tuleb kogu ulatuses rajada riigimaale, olemasoleva pinnastee asukohta. Kohalik pinnas planeeritava trassi asukohas on valdavalt liiv. Tee algusosas huumus puudub ning pinnastee on rajatud liivale. Sügavamale metsa liikudes tekib huumus mida on 5-40 cm ning mille all on liiv. Tee algusesse rajatakse nelikristmik (R). Ligipääsuks metsa ja kvartalisihtidele rajatakse M3 (2tk) tüüpi mahasõidud. Mahasõidutee lõppu rajatakse tagasipööramisekoht TP-T\*. Teemuldelt liigvee ärajuhtimiseks on tarvis rajada kraavid. Kraavid on ette nähtud suunata rekonstrueeritud kraavidesse. Kvartalile 32 kraavide rajamine on keelatud, et säilitada seal looduslikku veerežiimi tuleb tee alla paigaldada truubitoru, et vesi jääks voolama võimalikult looduslikku rada mööda. Mahasõidutee katendi pealt laius on 4,5 m (nõlvus 1:1,5) ning katendikonstruktsioon on järgmine (ülevalt alla):

* Purustatud kruus, fr 0…32 mm (Pos 6), h=0,10 m;
* Sorteeritud kruus, fr 0…63 mm (Pos 4), h=0,20 m;
* Geotekstiil (Deklareeritud tõmbetugevus MD/CMD ≥20 kN/m, 5,0 m lai);
* Olemasolevst pinnasest teemulle, h=0,30 m.

Kui kraavide kaevamisel jääb pinnast üle saab pinnast kasutada Mahasõidutee PE157 mulde rajamiseks.

**Mahasõidutee PE157** (0,14 km) algab kruusakattega Kodijärve-Hendriku teelt (km 1,48 tee 2820161) ning tuleb rajada kvartalite PE156 ja PE157 piirile. Tee tuleb rajada kuni eraldisteni 19 ja 22, kuhu tuleb rajada tagasipööramise koht. Tee tuleb rajada kogu ulatuses riigimaale. Kohalik pinnas planeeritava trassi asukohas on valdavalt liiv. Tee algusesse rajatakse nelikristmik. Teemuldelt liigvee ärajuhtimiseks on tarvis rajada nõvad. Mahasõidutee katendi pealt laius on 4,5 m (nõlvus 1:1,5) ning katendikonstruktsioon on järgmine (ülevalt alla):

* Purustatud kruus, fr 0…32 mm (Pos 6), h=0,10 m;
* Sorteeritud kruus, fr 0…63 mm (Pos 4), h=0,20 m;
* Geotekstiil (Deklareeritud tõmbetugevus MD/CMD ≥20 kN/m, 5,0 m lai);
* Olemasolevst pinnasest teemulle, h=0,30 m.

Ristumiskohtadele paigaldatakse liiklusmärgid nr 221 "Anna teed" komplekt koos eelteavitusmärgiga 221+811, liiklusmärk nr 644 "Tee nimetus" (2tk) ja liiklusmärk nr 341 "Massipiirang" komplekt koos lisateatetahvliga 891b "Välja arvatud RMK loal".

Ehitusobjektil peab kogu ehituse aja olema tagatud ajakohane ajutine liikluskorraldus vastavalt teostatavatele töödele tuleb paigaldada teedele ajutised liiklusmärgid nr 158 „Teetööd“, nr 331 „Sissesõidu keeld”, nr 552 „Umbtee” ja avalikult kasutatavatel teedel tööde tegemiseks nõutavad liiklusskeemi kohased märgid ning lisaks kõik muud juhtumi põhised vajalikud ajutised liiklusmärgid;

Hankes tehtud muudatused võrreldes projektiga:

Ehituses kasutatakse erinevalt projektis toodud järgmisi erisusi:

1. Projektis toodud truubi otsakute ehitamisel, nõlvade kindlustamisel jm. võib kasutada ainult erosioonitõkke matti, mis koosneb 100% kookoskiududest (350 g/m2) ja mille siduselemendiks on jute nöör/võrk. Kasutatav erosioonitõkke matti peab koosnema 100% biolagunevast materjalist, mille eluiga on vähemalt 2 aastat. **Erosioonitõkke matid, mis sisaldavad plastist sidusnööre/võrkusid on keelatud.**
2. Otsakute ja nõlvade kindlustamisel võib kasutada hüdrokülvi, kuid see peab olema teostatud **50 päeva** enne ehituse lõpptähtaega ja ehituse üle andes peab otsakul/kindlustusel **kasvama ühtlane elujõuline haljastus.**
3. Projektis toodud truubi otsakute ja kivikindlustuste ehitamisel **on keelatud geotekstiilide kasutamine** kivikindlustuste kivide all.
4. Projektis toodud teealuse (Kruus segu 0/63 mm (pos.3)) on täpsustatud sorteeritud kruusa positsioon nr 4 (Tee ehitamise kvaliteedi nõuded (Majandus- ja taristuministri 03.08.2015 määrus nr 101) Lisas 10.). Teealuse ehitusel kasutatav labori poolt deklareeritud sorteeritud kruus positsioon nr 4 terastikuline koostis võib hälbida terastikulisest koostisest Maanteeameti „Killustikust katendikihtide ehitamise juhis“ MA 2016-012 järgi esitatud hälvete võrra järgmiselt:

|  |  |  |  |  |  |  |
| --- | --- | --- | --- | --- | --- | --- |
|  | Sõela ava, mm | | | | | |
| 1 | 2 | 4 | 8 | 16 | 31,5 |
| Hälve sõelal, massi-% | | | | | |
| Positsioon 4 | +/-5 | +/-5 | +/-7 | +/-7 | +/-8 | +/-8 |

Töö tehniliseks aluseks on **Nurkel Projekt OÜ** poolt koostatud „Unipiha maaparandussüsteemi maaparandusehitiste rekonstrueerimise ja teede rekonstrueerimise ja ehitamise projekt“ ning **Kobras AS** poolt koostatud „Kodijärve TTP-446 maaparandussüsteemi maaparandusehitiste ja teede rekonstrueerimise ja ehitamise projekt“ (Lisa 4 – Projekt) ja asjakohastel juhtudel sellest projektist erinevuste kohta hankedokumentides esitatud täpsustused.

Tööde teostamine peab olema vastavuses Maaparandusseadusega ja Ehitusseadustikuga ning kooskõlas maaparandushoiutöödele ja teehoiutöödele esitatavate nõuetega. Ehitustöid tuleb teostada lähtudes Maaparandussüsteemi ehitamise täpsematest nõuetest (Põllumajandusministri 28.03.2019 määrus nr 38), Tee ehitamise kvaliteedinõuetest (Majandus- ja taristuministri 03.08.2015 määrus nr 101) ja Metsatee seisundi kohta esitatavatest nõuetest (Keskkonnaministri 11.06.2015 määrus nr 34) Tööde vastuvõtmisel lähtutakse RMK metsaparanduse ehitus- ja remonttööde vastuvõttu eeskirjast.

NB! Ehitaja peab objekti ehituse käigus tagama ehituses kasutatavate juurdepääsu teede nõuetekohase sõidetavuse, vajadusel teid remontima ja teostama tolmutõrjet ning ehituse lõppedes taastama kasutatud teedel ehituse eelse olukorra.

Ehitusobjektile tarnitavad looduslikud ehitusmaterjalid (liiv, kruus, paekivi) võivad pärineda vaid kehtiva kaevandamisloaga kaevandustest. Töövõtja peab esitama hankijale pärast tööde valmimist ja enne objekti üleandmist koos ehitusobjekti dokumentatsiooniga elektrooniliselt töödeldaval vormil aruande, milles näitab ära, millistest kaevandustest ta looduslikke ehitusmaterjale hankis ja millises koguses. Ehitusobjektile tarnitavate looduslike ehitusmaterjalide all ei peeta silmas objektil kohapeal tööde teostamise käigus kaevetööde tulemusel saadavat looduslikku ehitusmaterjali, mida kasutatakse samal objektil kohapeal.

Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

Objektiga on võimalik tutvuda: metsaparandaja Rein Kilgi, tel: 5073440, e-mail: [rein.kilgi@rmk.ee](mailto:rein.kilgi@rmk.ee).

**NB! Objektiga tutvumisel kohapeal ei võeta vastu riigihanget puudutavaid küsimusi ega anta vastuseid.**

Töövõtja peab esitama Tellijale peale hankelepingu sõlmimist, kuid enne tööde alustamist tingimusteta, tagasivõtmatu ja Tellija esimesel nõudmisel sissenõutava võlaõigusseaduse §-le 155 vastava krediidi- või finantseerimisasutuse või kindlustusandja garantiikirja (10% hankelepingu sõlmimise aluseks olnud eduka pakkumuse maksumusest) EUR suurusele summale oma kõikide lepingust järgsete tulenevate kohustuste nõuetekohase ja tähtaegse täitmise tagamiseks. Garantiikirjas peab garantii saajaks olema märgitud RMK ning garantii peab kehtima kogu hankelepingu kehtivuse ajal ja hankelepingust järgsete tööde tulenevate tööde tegeliku teostamise perioodil ja sellele lisaks veel kaks (2) kuud, sõltumata hankelepingus näidatud hankelepingu kehtivuse ajast. Hankelepingu täitmise tähtaja pikendamise, Tellija poolt Töövõtjale tööde teostamiseks täiendava tähtaja andmise või muul viisil hankelepingust tulenevate tööde teostamise tähtaja pikenemise korral peab töövõtja garantii kehtivust vastavalt pikendama. Garantii kehtivuse õigeaegne ja kohane pikendamine on Töövõtja riisiko. Pangagarantiid võib asendada garantiisumma deponeerimine Tellija pangakontole kogu hankelepingu kohaste tööde tegeliku teostamise perioodiks (deponeeritud summa pealt Tellija intressi ei maksa).

## 7. Pakkumuse hinna ja eseme väljendamise viis ja hindamiskriteeriumid

7.1. Pakkuja esitab hankedokumentide Lisa 1 – Hinnapakkumuse vormi. ERHR süsteemis märgib pakkuja ainult Lisa 1 – Hinnapakkumuse vormilt pakkumuse maksumuse kokku ilma käibemaksuta. Juhul kui need maksumused erinevad teineteisest, loeb hankija õigeks Lisa 1 – Hinnapakkumuse vormil pakutud pakkumuse maksumust, eeldusel, et ei esine arvutusvigu.

7.2. Hankija hindab vastavaks tunnistatud pakkumusi vastavalt riigihanke alusdokumentides nimetatud pakkumuste hindamise kriteeriumidele. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks kõige madalama maksumusega pakkumuse.

7.3. Võrdselt madalaima maksumustega pakkumuste korral selgitatakse edukas pakkumus nende pakkujate vahel liisuheitmise teel. Liisuheitmise koht ja kord teatatakse eelnevalt pakkujatele ning nende volitatud esindajatel on õigus viibida liisuheitmise juures.

7.4. Lisa 1 - Hinnapakkumuse vormil esitab pakkuja hankija poolt ettevalmistatud jaotiste kaupa hankega tellitavate ehitustööde ja materjalide ühikuhinnad ning maksumused. Ühegi kuluartikli (ehitustöö, materjali) maksumust, mis on hinnapakkumuse vormil eraldi reana kirjeldatud, ei või esitada otseselt või kaudselt mõne teise rea kuluartikli all (pakkuja ei tohi subsideerida kuluartiklit mõne teise kuluartikli arvelt), kui seda ei ole otseselt või kaudselt hankedokumentides ja/või hinnapakkumuse vormil nõutud või osundatud. Hankija kontrollib oma äranägemisel pakutavate hindade ja maksumuste õigsust ja põhjendatust ning võib otsustada tagasi lükata pakkumuse, milles on selle nõude vastu eksitud.

## 8. Hankija sätestatud tingimused hankelepingu sõlmimisel

8.1. Hankelepinguga ei võrdsustata edukaks tunnistatud pakkumust, vaid sõlmitakse eraldi dokumendina hankeleping.

8.2. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning edukas pakkuja kohustub lepingu allkirjastama koheselt peale hankijalt vastavasisulise ettepaneku saamist.

## 9. Märkus selle kohta, millisel juhul hankija jätab endale võimaluse lükata tagasi kõik pakkumused

Hankija jätab endale võimaluse tagasi lükata kõik pakkumused, kui:

9.1. kõigi pakkumuste või vastavaks tunnistatud pakkumuste maksumused ületavad hanke teostamiseks ettenähtud summa või kui kõik pakkumused on hankija jaoks muul moel ebamõistlikult kallid;

9.2. kui hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;

9.3. kui langeb ära vajadus hanke järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt investeeringute eelarve muutmisest.

## 10. Hankedokumentide lisad

Hankedokumendid koosnevad käesolevast hankedokumentide põhitekstist ning järgmistest lisadest:

10.1. Lisa 1 – Hinnapakkumuse vorm

10.2. Lisa 2 – Hankelepingu vorm

10.3. Lisa 3 – Pakkumuses kasutatavad vormid

10.4. Lisa 4 – Projekt